text: [{"text_idx": "#000002", "text": "Amerikanska avi\u0301sin Washington Post skrivar i\u0301 dag, 21. desember, at heimslei\u00f0arar vestanfyri vo\u0301ru kvikir at peika fingrar eftir Moskva, ta\u0301 i\u00f0 Nord Stream gasslei\u00f0ingarnar vo\u0301ru kvettar, men fleiri og fleiri keldur, sum bla\u00f0i\u00f0 hevur tosa\u00f0 vi\u00f0, ivast nu\u0301, um Russland sto\u0301\u00f0 aftanfyri."}, {"text_idx": "#000003", "text": "Seint i\u0301 september var ta\u00f0, at spreingingar a\u0301 havbotninum t\u00e6tt vi\u00f0 Bornholm og t\u00e6tt vi\u00f0 Sv\u00f8ri\u0301ki, kvettu Nord Stream gasslei\u00f0ingarnar, sum f\u00f8rdu gass u\u0301r Russlandi til Europa. Vesturlendskir lei\u00f0arar vo\u0301ru kvikir at geva Russlandi skuldina fyri at hava sabotera\u00f0 eina ty\u0301\u00f0andi orkuveiting hja\u0301 Europa."}, {"text_idx": "#000004", "text": "\u201ceftir ma\u0301na\u00f0ir vi\u00f0 kanningum, siga t\u00e6nastu- og emb\u00e6tisfo\u0301lk i\u0301 sto\u0301rum tali i\u0301 tru\u0301na\u00f0i vi\u00f0 bla\u00f0i\u00f0, at ta\u00f0 kanska ikki er Russland, sum framdi illger\u00f0ina ho\u0301ast alt."}, {"text_idx": "#000005", "text": "\u201cSum nu\u0301 er, eru eingi pro\u0301gv fyri at Russland sto\u0301\u00f0 aftan fyri sabotasjuna,\u201d seg\u00f0i ein europeiskur emb\u00e6tisma\u00f0ur vi\u00f0 bla\u00f0i\u00f0, og endurto\u0301k harvi\u00f0 metingina hja\u0301 23 diplomatiskum og fregnart\u00e6nastu emb\u00e6tisfo\u0301lkum u\u0301r ni\u0301ggju londum, sum vit hava tosa\u00f0 vi\u00f0 seinastu vikurnar.\u201d"}, {"text_idx": "#000010", "text": "F\u00f8rd\u00f8mingin av Moskva kom skjo\u0301tt og vi\u0301\u00f0a fra\u0301. Hin 30. september, fy\u0301ra dagar eftir brestirnar, seg\u00f0i amerikanski orkuma\u0301lara\u0301\u00f0harrin, Jennifer Granholm, vi\u00f0 BBC, at ta\u00f0 \u201ctykist\u201d sum Russland hevur skyldina. \u201cTa\u00f0 er sera o\u0301sannli\u0301kt, at hesar hendingar eru tilvild,\u201d seg\u00f0i hon."}, {"text_idx": "#000011", "text": "Ty\u0301ski fi\u0301ggjarma\u0301lara\u0301\u00f0harrin Robert Habeck gav eisini a\u0301bendingar um at hann helt at Russland, sum st\u00f8\u00f0ugt hevur nokta\u00f0 a\u0301byrgdina, hev\u00f0i a\u0301byrgdina av spreingingunum. \u201cAt Russland sigur \u2018ta\u00f0 var ikki vit\u2019 er sum ta\u0301 i\u00f0 onkur sigur, \u201cta\u00f0 er ikki eg, sum eri tjo\u0301vurin;\u201d seg\u00f0i Habeck vi\u00f0 ti\u0301\u00f0indafo\u0301lk ti\u0301\u00f0liga i\u0301 oktober.."}, {"text_idx": "#000013", "text": "\u201cEingin europeisku megin atlantshav heldur at hetta er naka\u00f0 anna\u00f0 enn Russisk sabotasja,\u201d seg\u00f0i ein h\u00f8gtstandandi europeiskur umhv\u00f8rvis-emb\u00e6tisma\u00f0ur vi\u00f0 Washington Post i\u0301 september."}, {"text_idx": "#000021", "text": "Takk fyri at tu\u0301 vitjar hinvegin.fo"}]